DCORP ซื้อหุ้น 25% ใน “บ.วินธัน” เพื่อธุรกิจพลังงานไฟฟ้า มูลค่า 171.25 ลบ.
DCORP ซื้อหุ้น 25% ใน “บ.วินธัน” ผู้ประกอบธุรกิจพลังงานไฟฟ้า คิดเป็นมูลค่า 171.25 ลบ. ขณะที่เตรียมตั้งบริษัทย่อย เพื่อดำเนินธุรกิจนาโนไฟแนนซ์ ทุนจดทะเบียน 50 ลบ.
13 ต.ค. 2558

บริษัท ดีมิเตอร์ คอร์ปอเรชั่น จำกัด (มหาชน) หรือ DCORP เปิดเผยว่า ที่ประชุมคณะกรรมการบริษัทมีมติอนุมัติให้เข้าซื้อหุ้นสามัญของบริษัท วินธัน (WIND) ซึ่งประกอบธุรกิจพลังงานไฟฟ้าจาก K-Shipping Co.,Ltd ในจำนวน 12,500 หุ้น คิดเป็น 25% ของทุนจดทะเบียนในราคาหุ้นละ 13,700 บาท คิดเป็นมูลค่ารวมทั้งสิ้น 171,250,000 บาท
พร้อมทั้งมีมติอนุมัติการจดทะเบียนตั้งบริษัทย่อย เพื่อประกอบกิจการให้สินเชื่อรายย่อยเพื่อการประกอบอาชีพภายใต้การกำกับ(Nano-Finance)โดยมีทุนจดทะเบียนทั้งสิ้น 50 ล้านบาท แบ่งออกเป็นหุ้นสามัญจำนวน 10,000,000 หุ้น มูลค่าที่ตราไว้หุ้นละ 5 บาท
นอกจากนั้น ยังมีมติอนุมัติให้รับโอนสิทธิในการบริหารเวลาโฆษณาการแข่งขันกอล์ฟรายการ PGA EUROPEAN TOURสำหรับระยะเวลา 3 ปี หรือ 3 ฤดูกาลแข่งขัน ตั้งแต่เดือน ม.ค.59 จนถึงเดือน ธ.ค.62 มูลค่ารวมทั้งสิ้น 254.79 ล้านบาท จากบริษัท มีเดีย เอเจนซี่ไทย (จำกัด) (MAT)
โดยไม่มีค่าตอบแทนเนื่องจากเป็นเสนอสิทธิเพิ่มเติมนอกเหนือจากสิทธิบริการเวลาโทรทัศน์ดาวเทียมที่มีอยู่เดิมตามสัญญาซื้อสิทธิการบริหารเวลาออกอากาศ ฉบับลงวันที่ 30 ม.ค.58 เนื่องจาก MAT ไม่สามารถปฏิบัตตามสัญญาซื้อสิทธิบริการเวลาฯดังกล่าวได้
 